ઈરાનીએ પુનરોચ્ચાર કર્યો હતો કે કેન્દ્ર સરકાર આવતા શૈક્ષણિક વર્ષથી કેન્દ્રીય વિદ્યાલયોમાં ‘શાળા દર્પણ’ અને ‘સારાંશ’ સેવાઓ (ધો.૧થી ધો.૯ માટે) શરૂ કરશે. ‘શાળા દર્પણ’ સેવાનો હેતુ વાલીઓને તેમના સંતાનોની હાજરી, સમય પત્રક અને પરીક્ષામાં આવેલા માર્કસ વિશે એસએમએસથી વાકેફ કરવાનો છે. જ્યારે ‘સારાંશ’ માતા પિતાને તેમના બાળકોના વિષયવાર અભ્યાસના પરિણામોની જીલ્લા,રાજ્ય અને રાષ્ટ્રીય કક્ષાએ સરખામણી કરવામાં મદદરૂપ થશે.